พ.ศ. 2568

**พุทธศักราช 2568** ตรงกับปี**คริสต์ศักราช 2025** เป็นปีปกติสุรทินที่วันแรกเป็นวันพุธตามปฏิทินเกรกอรี และเป็น
* ปีมะเส็ง สัปตศก จุลศักราช 1387 (วันที่ 16 เมษายน เป็นวันเถลิงศก)
* ปีที่ 6 ของคริสต์ทศวรรษ 2020, ปีที่ 25 ของคริสต์ศตวรรษที่ 21 และปีที่ 25 ของคริสต์สหัสวรรษที่ 3

## ผู้นำ

* **พระมหากษัตริย์ไทย**: พระบาทสมเด็จพระวชิรเกล้าเจ้าอยู่หัว (พ.ศ. 2559 – ปัจจุบัน)
* **นายกรัฐมนตรีไทย**:
** แพทองธาร ชินวัตร (16 สิงหาคม พ.ศ. 2567 – 1 กรกฎาคม พ.ศ. 2568)
** สุริยะ จึงรุ่งเรืองกิจ (รักษาการ: 1 – 3 กรกฎาคม พ.ศ. 2568)
** ภูมิธรรม เวชยชัย (รักษาการ: 3 กรกฎาคม – 7 กันยายน พ.ศ. 2568)
** อนุทิน ชาญวีรกูล (สมัยที่ 1: 7 กันยายน – 12 ธันวาคม พ.ศ. 2568; รักษาการ: 12 ธันวาคม พ.ศ. 2568 – 19 มีนาคม พ.ศ. 2569; สมัยที่ 2: 20 มีนาคม พ.ศ. 2569 – ปัจจุบัน)

## เหตุการณ์
### มกราคม

* 1 มกราคม – 
** เหตุโจมตีด้วยรถบรรทุกในนิวออร์ลีนส์ รถบรรทุกปิกอัพขับพุ่งชนฝูงชนบนถนนเบอร์เบินและถนนแคแนลในนครนิวออร์ลีนส์ รัฐลุยเซียนา สหรัฐอเมริกา รายงานเบื้องต้นมีผู้เสียชีวิต 11 ราย บาดเจ็บประมาณ 36 คน และต่อมายืนยันยอดเสียชีวิตที่ 15 ราย ไม่รวมผู้ก่อเหตุ
** บัลแกเรียและโรมาเนียเป็นสมาชิกของพื้นที่เชงเกนอย่างเป็นทางการ
** ลีชเทินชไตน์กลายเป็นประเทศที่ 37 ที่ทำให้การแต่งงานของเพศเดียวกันถูกกฎหมาย
** เกิดเหตุกราดยิงที่เวเลสโตโว มีผู้ก่อเหตุสังหารผู้คนไป 13 คนและทำให้บาดเจ็บอีก 3 คนในระหว่างเหตุยิงกัน 5 สถานที่ในเวเลสโตโว บายิตเซ เซติเญ ประเทศมอนเตเนโกร ก่อนยิงตัวตายในวันเดียวกัน เหตุจูงใจของผู้ก่อเหตุในการกราดยิงหมู่ครั้งนี้ก็เพราะเกิดจากการตอบโต้การทะเลาะวิวาทก่อนหน้านั้นจึงทำให้ผู้ก่อเหตุตัดสินใจก่อเหตุครั้งนี้ นับเป็นเหตุยิงกันที่นองเลือดมากที่สุดในประวัติศาสตร์ของประเทศ และเป็นเหตุยิงกันครั้งที่ 2 ในเมืองเซติเญ ต่อจากเหตุกราดยิงที่เซติเญ พ.ศ. 2565
* 6 มกราคม – ประเทศอินโดนีเซียเข้าเป็นสมาชิกกลุ่มบริกส์ อย่างเป็นทางการ
* 7 มกราคม – 
** เกิดเหตุแผ่นดินไหวที่เขตปกครองตนเองทิเบต วัดแรงสั่นสะเทือนได้ 7.1 M<sub>w</sub> มีผู้เสียชีวิตอย่างน้อย 126 คน
** นครลอสแอนเจลิสประสบกับไฟป่าที่รุนแรงที่สุดในประวัติศาสตร์ เนื่องมาจากลมแรงและภาวะแห้งแล้งที่ยาวนาน มีรายงานผู้เสียชีวิต 10 รายและประชาชน 179,000 คนต้องอพยพออกจากพื้นที่ โดยไฟป่ายังคงลุกลามต่อเนื่องเป็นเวลาหลายวัน
* 15 มกราคม – วิกฤตการณ์กฎอัยการศึกในประเทศเกาหลีใต้ พ.ศ. 2567 : ประธานาธิบดียุน ซ็อก-ย็อลถูกจับกุมจากการประกาศกฎอัยการศึก นับเป็นประธานาธิบดีเกาหลีใต้คนแรกในประวัติศาสตร์ที่ถูกจับกุมขณะดำรงตำแหน่ง
* 19 มกราคม – สงครามอิสราเอล–ฮะมาส: การหยุดยิงมีผลบังคับใช้ หลังอิสราเอลและฮะมาสเห็นชอบข้อตกลงหยุดยิงที่มุ่งหมายที่จะยุติสงคราม แลกเปลี่ยนตัวประกันชาวอิสราเอลและนักโทษชาวปาเลสไตน์ และเปิดโอกาสให้ได้รับความช่วยเหลือจากนานาชาติ
* 20 มกราคม – ดอนัลด์ ทรัมป์เข้าพิธีสาบานตนรับตำแหน่งประธานาธิบดีสหรัฐคนที่ 47
* 23 มกราคม – การสมรสเพศเดียวกันเป็นเรื่องถูกกฎหมายอย่างเป็นทางการในประเทศไทย
* 29 มกราคม – เกิดเหตุเครื่องบินของสายการบินอเมริกันแอร์ไลน์ เที่ยวบินที่ 5342 ชนกับเฮลิคอปเตอร์ทหารบริเวณแม่น้ำโพโทแมก เบื้องต้นมีผู้เสียชีวิต 18 คน

### กุมภาพันธ์
* 4 กุมภาพันธ์  –
** สงครามการค้าจีน–สหรัฐ: จีนประกาศควบคุมการส่งออกและเพิ่มภาษีนำเข้าสินค้าบางรายการของสหรัฐอเมริกา เพื่อตอบโต้การที่ดอนัลด์ ทรัมป์กำหนดภาษีนำเข้าสินค้าจีน
** มีผู้เสียชีวิตอย่างน้อย 11 ราย (รวมทั้งผู้ก่อเหตุ) และอีก 15 รายได้รับบาดเจ็บหลังจากมือปืนเปิดฉากยิงที่ศูนย์การศึกษาผู้ใหญ่ในเมืองเออเรอบรู ประเทศสวีเดน เป็นเหตุกราดยิงที่นองเลือดที่สุดในประวัติศาสตร์สวีเดน
* 9 กุมภาพันธ์ – กลุ่มรัฐบอลติกทำการซิงโครไนซ์โครงข่ายไฟฟ้ากับโครงข่ายไฟฟ้าของยุโรปแผ่นดินใหญ่เสร็จสมบูรณ์ โดยตัดการเชื่อมต่อจากโครงข่ายไฟฟ้าของรัสเซีย
* 10 กุมภาพันธ์ – เกิดเหตุรถบัสตกจากสะพานเหนือแม่น้ำลาสวากัสในเมืองกัวเตมาลาซิตี ประเทศกัวเตมาลา ส่งผลให้มีผู้เสียชีวิตอย่างน้อย 55 ราย และได้รับบาดเจ็บสาหัสอีก 9 ราย
* 12 กุมภาพันธ์ – กลาวุส ยอฮานิส ลาออกจากตำแหน่งประธานาธิบดีโรมาเนีย ทำให้เขาเป็นประธานาธิบดีโรมาเนียคนแรกที่ลาออกจากตำแหน่งหลังการปฏิวัติ
* 18 กุมภาพันธ์  –
** ประธานาธิบดีวลาดีมีร์ ปูติน ประกาศว่ารัสเซียและสหรัฐอเมริกาได้ตกลงอย่างเป็นทางการที่จะฟื้นฟูความสัมพันธ์ทางการทูต
** อียิปต์ประกาศการค้นพบสุสานของทุตโมสที่ 2 ซึ่งเป็นสุสานหลวงแห่งแรกที่ถูกค้นพบนับตั้งแต่ตุตันคาเมนใน พ.ศ. 2465 การค้นพบนี้หมายความว่าไม่มีสุสานฟาโรห์แห่งอื่นจากราชวงศ์ที่สิบแปดของอียิปต์ที่ยังคงสูญหายอยู่อีกแล้ว
* 28 กุมภาพันธ์ – การประชุมระหว่างประธานาธิบดีสหรัฐ โดนัลด์ ทรัมป์ และประธานาธิบดียูเครน วอลอดือมือร์ แซแลนสกึย ที่ทำเนียบขาว ทรัมป์และรองประธานาธิบดีสหรัฐ เจดี แวนซ์ วิพากษ์วิจารณ์แซแลนสกึยอย่างรุนแรง โดยตั้งคำถามเกี่ยวกับการสนับสนุนยูเครน การเสนอให้ยุติสงครามรัสเซีย-ยูเครน รวมถึงอนาคตของประเทศโดยรวม

### มีนาคม
* 2 มีนาคม – ไฟร์ฟลายแอโรสเปซ เป็นบริษัทเชิงพาณิชย์รายแรกที่สามารถลงจอดบนดวงจันทร์ได้สำเร็จโดยไม่มีปัญหาทางเทคนิค ด้วยยานบลูโกสต์มิชชันวัน
* 3 มีนาคม – ฝ่ายบริหารของทรัมป์ระงับความช่วยเหลือทางทหารต่อยูเครน ภายหลังการประชุมห้องทำงานรูปไข่กับประธานาธิบดีแซแลนสกึยเมื่อสัปดาห์ก่อน
* 4 มีนาคม – โคโลสซอลไบโอไซเอนซ์ให้กำเนิดหนูขน โดยเป็นส่วนหนึ่งของความพยายามในการฟื้นพันธุ์แมมมอธขนฟู
* 8 มีนาคม – มีรายงานว่ามีผู้เสียชีวิตมากกว่า 1,000 คน รวมทั้งพลเรือน จากการปราบปรามของกองกำลังรักษาความปลอดภัยของรัฐบาลซีเรียในภูมิภาคอะละวี ซึ่งถือเป็นความรุนแรงที่เลวร้ายที่สุดในประเทศในรอบหลายปี
* 11 มีนาคม – โรดรีโก ดูแตร์เต อดีตประธานาธิบดีฟิลิปปินส์ ถูกจับกุมในฟิลิปปินส์ หลังจากได้รับหมายจับจากศาลอาญาระหว่างประเทศ ในข้อหาก่ออาชญากรรมต่อมนุษยชาติ
* 14 มีนาคม – จันทรุปราคาเต็มดวง
* 17 มีนาคม – เกิดการประท้วงทั่วประเทศตุรกีหลังจากการจับกุมเอเครม อิมาโมกลู นายกเทศมนตรีเมืองอิสตันบูล ในข้อหาทุจริตและก่อการร้าย
* 21 มีนาคม – ไฟฟ้าดับเป็นวงกว้างทำให้ท่าอากาศยานฮีทโธรว์ในลอนดอนต้องปิดให้บริการโดยสมบูรณ์ คาดว่าจะเกิดความขัดข้องต่อเนื่องไปอีกหลายวัน และส่งผลกระทบต่อเที่ยวบินนับพันเที่ยวทั่วโลก
* 28 มีนาคม – มีผู้เสียชีวิตอย่างน้อย 5,456 รายและบาดเจ็บมากกว่า 11,406 รายเมื่อเกิดแผ่นดินไหวขนาด 7.7 ริกเตอร์ในเอเชียตะวันออกเฉียงใต้ โดยมีจุดศูนย์กลางอยู่ที่ประเทศเมียนมาร์ แต่ความเสียหายเกิดขึ้นไกลถึงกรุงเทพมหานคร ประเทศไทย แรงสั่นสะเทือนสามารถรู้สึกได้ไกลถึงทางตะวันตกในเดลี ประเทศอินเดีย และไกลถึงทางตะวันออกในนครโฮจิมินห์ ประเทศเวียดนาม
* ในวันเดียวกัน อารีอานา กรานเดได้ปล่อยสตูดิโออัลบั้มในรูปแบบรีอิชชู "*[[อีเทอร์นอลซันไชน์ดีลักซ์: ไบร์ตเตอร์เดส์อะเฮด]]*"
* 29 มีนาคม – สุริยุปราคาบางส่วน (ตะวันออกเฉียงเหนือของทวีปอเมริกาเหนือ มหาสมุทรแอตแลนติก ตอนเหนือของทวีปยุโรปและทวีปแอฟริกา) 

### เมษายน
* 2 เมษายน – ประธานาธิบดีสหรัฐดอนัลด์ ทรัมป์ ออกมาตรการภาษีการค้าครั้งใหญ่กับหลายประเทศ รวมถึงภาษีพื้นฐานร้อยละ 10 สำหรับการนำเข้าทั้งหมด
* 3 เมษายน – ฮังการีถอนตัวจากศาลอาญาระหว่างประเทศ หลังจากที่เบนจามิน เนทันยาฮู นายกรัฐมนตรีอิสราเอลและผู้ถูกกล่าวหาว่าอาชญากรสงคราม เดินทางถึงกรุงบูดาเปสต์เพื่อเดินทางเยือนอย่างเป็นทางการ เป็นการขัดขืนหมายจับของศาลอาญาระหว่างประเทศต่อเขา
* 4 เมษายน – วิกฤตการณ์กฎอัยการศึกในประเทศเกาหลีใต้ พ.ศ. 2567: ศาลรัฐธรรมนูญเกาหลีใต้ลงมติเอกฉันท์รับรองการถอดถอนยุน ซ็อก-ย็อลด้วยคะแนนเสียง 8 ต่อ 0 ทำให้ยุนพ้นจากตำแหน่งประธานาธิบดีเกาหลีใต้อย่างเป็นทางการ
* 13 เมษายน – 13 ตุลาคม - เอ็กซ์โป 2025 จัดขึ้นที่โอซากะ ประเทศญี่ปุ่น
* 21 เมษายน – ประกาศการสิ้นพระชนม์ของสมเด็จพระสันตปาปา ผู้นำโลกยกย่องสมเด็จพระสันตะปาปาฟรานซิส ซึ่งดำรงตำแหน่งประมุขคริสตจักรโรมันคาทอลิกตั้งแต่ปี ค.ศ. 2013 ถึงปี ค.ศ. 2025
* 25 - 28 เมษายน – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินเยือนประเทศภูฏานอย่างเป็นทางการในฐานะพระราชอาคันตุกะ ซึ่งถือเป็นการเสด็จพระราชดำเนินเยือนต่างประเทศอย่างเป็นทางการเป็นครั้งแรกในรัชกาล และเป็นการเสด็จพระราชดำเนินเยือนภูฏานครั้งแรกของพระมหากษัตริย์ไทย
* 28 เมษายน – เหตุไฟฟ้าดับครั้งใหญ่ทั่วคาบสมุทรไอบีเรีย ในประเทศสเปน ประเทศโปรตุเกส และทางตอนใต้ของประเทศฝรั่งเศส

### พฤษภาคม
*7 - 8 พฤษภาคม – การประชุมเลือกสันตะปาปา พ.ศ. 2568
* 13 - 17 พฤษภาคม – การประกวดเพลงยูโรวิชัน พ.ศ. 2568
* 28 พฤษภาคม - วิกฤตการณ์ชายแดนไทย–กัมพูชา พ.ศ. 2568: เกิดเหตุปะทะระหว่างทหารไทยกับทหารกัมพูชาในบริเวณสามเหลี่ยมมรกต บริเวณชายแดนไทย-กัมพูชา จังหวัดอุบลราชธานี
* 31 พฤษภาคม – สุชาตา ช่วงศรี คว้ามงกุฎ มิสเวิลด์ 2025 ณ ประเทศอินเดีย เป็นคนที่ 72 ของโลก นับเป็นนางงามคนแรกของไทยที่ได้มงกุฎจากเวทีนี้

### มิถุนายน
* 1 มิถุนายน –
** การเลือกตั้งประธานาธิบดีโปแลนด์ ค.ศ. 2025: คาโรล นาวร็อคกีได้รับเลือกเป็นประธานาธิบดีโปแลนด์อย่างเฉียดฉิวในการลงคะแนนรอบที่สอง โดยเอาชนะราฟาล ทราซคอฟสกี
** ปฏิบัติการใยแมงมุม: ยูเครนเปิดฉากโจมตีด้วยโดรนขนาดใหญ่ใส่ฐานทัพรัสเซีย เครื่องบินของกองทัพอากาศรัสเซียกว่า 40 ลำถูกโจมตี
* 3 มิถุนายน –
** การเลือกตั้งประธานาธิบดีเกาหลีใต้ ค.ศ. 2025: หลังจากมีการเลื่อนการเลือกตั้งให้เร็วขึ้นสืบเนื่องจากการถอดถอน ยุน ซ็อก-ย็อล ออกจากตำแหน่ง, อี แจ-มย็อง ชนะการเลือกตั้ง โดยเอาชนะ คิม มุนซู
** การประท้วงในมองโกเลีย ค.ศ. 2025: ลุฟซานนามสไรน์ โอยุน-เออร์เดเน ลาออกจากตำแหน่งนายกรัฐมนตรีมองโกเลีย หลังจากพ่ายแพ้การลงมติไม่ไว้วางใจในสภาเกรตคูรัล
* 6 มิถุนายน – การประท้วงในลอสแอนเจลิส มิถุนายน ค.ศ. 2025: เกิดการประท้วงปะทุขึ้นในลอสแอนเจลิสเพื่อตอบโต้การจับกุมและเนรเทศผู้อพยพผิดกฎหมายของสำนักงานตรวจคนเข้าเมืองและศุลกากร
* 10 มิถุนายน – มีผู้เสียชีวิต 10 ราย และบาดเจ็บกว่า 30 ราย หลังจากมือปืนกราดยิงที่โรงเรียนแห่งหนึ่งในเมืองกราซ ประเทศออสเตรีย
* 12 มิถุนายน – แอร์อินเดีย เที่ยวบินที่ 171 เกิดอุบัติเหตุตก หลังจากเครื่องขึ้นบินจากท่าอากาศยานนานาชาติสรทาร วัลลภภาอี ปเฏล
* 13 มิถุนายน – สงครามอิหร่าน–อิสราเอล: อิสราเอลปฏิบัติการโจมตีทางอากาศต่อโรงงานนิวเคลียร์ของอิหร่าน สังหารผู้บัญชาการทหารหลายนายรวมถึงฮอสเซน ซาลามี อิหร่านทำการตอบโต้
* 14 มิถุนายน – 13 กรกฎาคม – การแข่งขันฟุตบอลชิงแชมป์สโมสรโลก 2025 จัดขึ้นที่สหรัฐอเมริกา และสโมสรฟุตบอลเชลซีเป็นผู้คว้าแชมป์
* 14 มิถุนายน – การประท้วง "ไม่เอากษัตริย์" เกิดขึ้นในหลายเมืองทั่วสหรัฐ รวมถึงแคนาดา ยุโรป ญี่ปุ่น และเม็กซิโก เพื่อต่อต้านดอนัลด์ ทรัมป์
* 16–17 มิถุนายน –  การประชุมสุดยอดกลุ่ม 7 ครั้งที่ 51 จัดขึ้นที่คานานาสคิส ประเทศแคนาดา
* 20 มิถุนายน – พายุทอร์นาโดระดับ EF5 พัดถล่มทางตะวันออกเฉียงใต้ของเมืองเอนเดอร์ลิน รัฐนอร์ทดาโคตา กลายเป็นพายุทอร์นาโดระดับ EF5 ลูกแรกของโลกนับตั้งแต่วันที่ 20 พฤษภาคม 2013
* 22 มิถุนายน – สงครามอิหร่าน–อิสราเอล: สหรัฐอเมริกาใช้เครื่องบินทิ้งระเบิด B-2 โจมตีทางอากาศใส่โรงงานนิวเคลียร์ 3 แห่งของอิหร่านในเมืองฟอร์โด, นาตันซ์ และอิสฟาฮาน
* 23 มิถุนายน – อิหร่านยิงขีปนาวุธใส่ฐานทัพสหรัฐฯ ในกาตาร์และอิรัก เพื่อตอบโต้การโจมตีในวันก่อนหน้า
* 24–25 มิถุนายน – การประชุมสุดยอดเนโทจัดขึ้นที่กรุงเฮก ประเทศเนเธอร์แลนด์
* 25 มิถุนายน – ภารกิจแอคเซียมมิชชัน 4 ถูกปล่อยขึ้นสู่อวกาศ ภารกิจนี้ประกอบด้วยนักบินอวกาศ 4 คน รวมถึงนักบินอวกาศคนแรกจากโปแลนด์ (สวาวอส อูซนานสกี-วิสเนียฟสกี) และอินเดีย (ชูบานชู ชุกลา) นับตั้งแต่สิ้นสุดสงครามเย็น
* 27 มิถุนายน– สหรัฐโดยการสนับสนุนจากกาตาร์ เป็นตัวกลางเจรจาสนธิสัญญาสันติภาพเบื้องต้นระหว่างสาธารณรัฐประชาธิปไตยคองโกและรวันดา เป็นการยุติความขัดแย้งทางอาวุธที่เริ่มต้นมาตั้งแต่ ค.ศ. 2022

### กรกฎาคม
* 1 กรกฎาคม - วิกฤตการณ์การเมืองไทย พ.ศ. 2568: ศาลรัฐธรรมนูญ วินิจฉัยให้แพทองธาร ชินวัตร ยุติการปฏิบัติหน้าที่นายกรัฐมนตรี ระหว่างการพิจารณาคดีการรั่วไหลของบทสนทนาทางโทรศัพท์ระหว่างไทย–กัมพูชา
* 11 กรกฎาคม – 3 สิงหาคม – การแข่งขันกีฬาทางน้ำชิงแชมป์โลก 2025 ซึ่งประเทศสิงคโปร์เป็นเจ้าภาพ
* 20 กรกฎาคม – เหตุไฟไหม้เรือโดยสารกลางทะเลในอินโดนีเซียระหว่างกำลังเดินทางจากท่าเรือเมลองกัวเน ในเขตหมู่เกาะตาเลาด์ มุ่งหน้าไปยังเมืองมานาโด สุลาเวสีเหนือ
* 21 กรกฎาคม – เหตุเครื่องบินฝึกหัดของกองทัพอากาศบังกลาเทศตกใส่โรงเรียน ส่งผลให้มีผู้เสียชีวิตอย่างน้อย 27 ราย บาดเจ็บอีกหลายร้อยราย
* 24 กรกฎาคม – 
** อังการาแอร์ไลน์ เที่ยวบินที่ 2311 ซึ่งให้บริการโดยเครื่องบินรุ่นอานโตนอฟ อาน-24 ตกใกล้เมืองทินดา ในไซบีเรียตะวันออก ประเทศรัสเซีย ผู้โดยสารและลูกเรือทั้ง 48 คน เสียชีวิต
** วิกฤตการณ์ชายแดนไทย–กัมพูชา พ.ศ. 2568: เกิดการปะทะกันระหว่างกัมพูชาและไทยหลังจากข้อพิพาทเรื่องพรมแดนทวีความรุนแรงมากขึ้น มีผู้เสียชีวิตอย่างน้อย 39 ราย และมีผู้พลัดถิ่นมากกว่า 100,000 รายเนื่องจากความขัดแย้ง
* 30 กรกฎาคม – เกิดแผ่นดินไหวขนาด 8.8 นอกชายฝั่งคาบสมุทรคัมชัตกาของรัสเซีย ส่งผลให้ญี่ปุ่นและฮาวายออกประกาศเตือนภัยสึนามิ

### สิงหาคม
* 7 สิงหาคม – 17 สิงหาคม - การแข่งขันกีฬาเวิลด์เกมส์ 2025 จัดขึ้นที่เฉิงตู ประเทศจีน
* 22 สิงหาคม – 7 กันยายน - วอลเลย์บอลหญิงชิงแชมป์โลก 2025 จะจัดขึ้นที่กรุงเทพมหานคร, เชียงใหม่, ภูเก็ต และนครราชสีมา
* 25 สิงหาคม –  9 กันยายน  การประท้วงและการจลาจลในประเทศอินโดนีเซีย พ.ศ. 2568 มีผู้เสียชีวิตรวม 10 ราย
* 29 สิงหาคม – ศาลรัฐธรรมนูญมีคำวินิจฉัยให้แพทองธาร ชินวัตร พ้นจากตำแหน่งนายกรัฐมนตรี
* 31 สิงหาคม – แผ่นดิน​ไหวในประเทศอัฟกานิสถาน​มีผู้เสียชีวิต​อย่างน้อย 2,205 ราย

### กันยายน
* 7 กันยายน – จันทรุปราคาเต็มดวง
* 8 กันยายน – ชิเงรุ อิชิบะ นายกรัฐมนตรีประเทศญี่ปุ่นลาออกจากตำแหน่ง
* 9 กันยายน – 
** ฟร็องซัว บายรู นายกรัฐมนตรีประเทศฝรั่งเศสลาออกจากตำแหน่งเนื่องจากแพ้คะแนนเสียงจากการอภิปรายไม่ไว้วางใจ
** ศรี มุลยานี อินทราวาตี รัฐมนตรีว่าการกระทรวงการคลังประเทศอินโดนีเซียถูกปลดออกจากตำแหน่ง
* 10 กันยายน – 
** เค. พี. ศรรมา โอลี นายกรัฐมนตรีประเทศเนปาลลาออกจากตำแหน่ง
** ชาร์ลี เคิร์ก ถูกลอบสังหารด้วยอาวุธปืน
** ท่าอากาศยานนานาชาติตริภูวัน ปิด ทำการเนื่องจากการประท้วงเจนซีในประเทศเนปาล พ.ศ. 2568
* 11 กันยายน – 
** โรงแรมฮิลตันกาฐมาณฑุถูกเผาทำลาย
** ท่าอากาศยานนานาชาติตริภูวัน กลับมาเปิดทำการตามปกติ
* 13–21 กันยายน – กรีฑาชิงแชมป์โลก 2025 จะจัดขึ้นที่โตเกียว
* 18 กันยายน –การประท้วงเจนซีในประเทศเนปาล พ.ศ. 2568 สิ้นสุดลง มีผู้เสียชีวิตรวม 74 ราย
* 20 กันยายน – วันคล้ายวันพระบรมราชสมภพ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ครบ 100 ปี
* 21 กันยายน – สุริยุปราคาบางส่วน (ประเทศนิวซีแลนด์ ตอนใต้ของมหาสมุทรแปซิฟิก และบางส่วนของทวีปแอนตาร์กติกา) 
* 24 กันยายน - เกิดเหตุถนนทรุดตัวในกรุงเทพมหานคร บริเวณหน้าวชิรพยาบาล
* 30 กันยายน - เกิดเหตุแผ่นดินไหวขนาด 6.9 แมกนิจูด นอกชายฝั่งทางตอนกลางของประเทศฟิลิปปินส์ โดยมีจุดศูนย์กลางอยู่ใกล้จังหวัดเซบู และมีความลึกเพียง 5-10 กิโลเมตร แรงสั่นสะเทือนที่รุนแรงก่อให้เกิดความเสียหายอย่างกว้างขวางต่ออาคารและโครงสร้างพื้นฐาน มีรายงานผู้เสียชีวิต 22 รายและบาดเจ็บ 37 รายในพื้นที่ที่ได้รับผลกระทบ โดยเฉพาะในจังหวัดเซบู

### ตุลาคม
* 4 ตุลาคม – การเลือกตั้งในประเทศญี่ปุ่น พ.ศ. 2568 : ซานาเอะ ทากาอิจิ นั่งตำแหน่งว่าที่นายกรัฐมนตรีญี่ปุ่นอย่างเป็นทางการ
* 14 ตุลาคม – ไมโครซอฟท์ ประกาศยุติการสนับสนุน วินโดวส์ 10
* 15 ตุลาคม – เกิดการรัฐประหารในประเทศมาดากัสการ์
* 21 ตุลาคม – สมเด็จพระจักรพรรดินารูฮิโตะ ทรงพระกรุณาโปรดเกล้าฯ แต่งตั้ง ซานาเอะ ทากาอิจิ ให้ดำรงตำแหน่งนายกรัฐมนตรีญี่ปุ่นต่อจากชิเงรุ อิชิบะ และเป็นนายกรัฐมนตรีหญิงคนแรกของประเทศญี่ปุ่น
* 24 ตุลาคม – สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จสวรรคต สิริพระชนมพรรษา 93 พรรษา จากภาวะติดเชื้อในกระแสพระโลหิต
* 26 ตุลาคม – ประเทศติมอร์-เลสเตเข้าเป็นสมาชิกลำดับที่ 11 ของสมาคมประชาชาติแห่งเอเชียตะวันออกเฉียงใต้ (อาเซียน)

### พฤศจิกายน
* 1 พฤศจิกายน – ยูเนสโกประกาศรับรองจังหวัดน่าน และจังหวัดสงขลาของประเทศไทย เป็นสมาชิกเครือข่ายเมืองสร้างสรรค์
* 4 พฤศจิกายน – เหตุการณ์เครื่องบินยูพีเอสแอร์ไลน์ เที่ยวบินที่ 2976 เกิดตกลงหลังจากขึ้นบินจากทางวิ่ง 17R ส่งผลให้มีผู้เสียชีวิต 14 คนและบาดเจ็บอีก 15 คน
* 13 พฤศจิกายน – ยูเนสโกประกาศยกย่องพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันพระบรมราชสมภพครบ 100 ปี 5 ธันวาคม 2570  และสมเด็จพระนางเจ้ารำไพพรรณี พระบรมราชินี ในรัชกาลที่ 7 เนื่องในโอกาส 100 ปี ของการประกอบพระราชกรณียกิจด้านการศึกษา ด้านการพัฒนาสังคม และด้านความเท่าเทียมทางเพศในปี พ.ศ. 2569
* 13 - 17 พฤศจิกายน – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินเยือนประเทศจีนอย่างเป็นทางการในฐานะอาคันตุกะ เนื่องในโอกาสครบรอบ 50 ปี ของการสถาปนาความสัมพันธ์ทางการทูตระหว่างกัน โดยถือเป็นการเสด็จพระราชดำเนินเยือนจีนแผ่นดินใหญ่อย่างเป็นทางการครั้งแรกของพระมหากษัตริย์ไทย
* 21 พฤศจิกายน - 7 ธันวาคม – การแข่งขันฟุตซอลโลกหญิง 2025 เป็นการแข่งขันฟุตซอลโลกหญิงครั้งแรก ซึ่งเป็นการแข่งขันกีฬาฟุตซอลระดับนานาชาติที่จัดขึ้นโดยฟีฟ่า จะจัดขึ้นที่ประเทศฟิลิปปินส์
* 24 พฤศจิกายน – วันคล้ายวันประสูติ สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา ครบ 100 ปี
* 25 พฤศจิกายน – วันคล้ายวันสวรรคต พระบาทสมเด็จพระมงกุฎเกล้าเจ้าอยู่หัว ครบ 100 ปี
* 26 พฤศจิกายน – เหตุการณ์อัคคีภัยในที่พักย่านหงฝูย่วน เกิดเหตุเพลิงไหม้ขึ้นที่อาคารชุด Wang Fuk Court ในเขตไต้โป้ว ประเทศฮ่องกง มีผู้เสียชีวิตอย่างน้อย 128 คน (รวมเจ้าหน้าที่ดับเพลิง 1 คน) และมีผู้ได้รับบาดเจ็บ 79 คน ขณะที่ยังมีผู้สูญหายอย่างน้อย 200 คน
* 30 พฤศจิกายน – เอลีอูด คิปโชเก เข้าร่วมวิ่งการแข่งขันมาราธอนส่งเสริมการท่องเที่ยวระดับโลกในเมืองหลวง Amazing Thailand Marathon Bangkok 2025 ครั้งที่ 8 ในประเทศไทย ประเภทระยะฮาล์ฟมาราธอน 21.1 กม. (21.1 km) กับสมเด็จพระนางเจ้าสุทิดา พัชรสุธาพิมลลักษณ พระบรมราชินี โดยมีนักวิ่งจากทั่วโลกสมัครเข้าร่วมกว่า 50,000 คน

### ธันวาคม
* 9 - 20 ธันวาคม – การแข่งขันกีฬาซีเกมส์ 2025 จัดขึ้นที่กรุงเทพมหานคร (รวมถึงปริมณฑล) และจังหวัดชลบุรี
* 10 ธันวาคม – องค์การยูเนสโก ขึ้นทะเบียน อาหารอิตาเลียน ทั้งรูปแบบการปรุงและการกิน เป็นมรดกภูมิปัญญาทางวัฒนธรรมภูมิปัญญาที่จับต้องไม่ได้ของมวลมนุษยชาติ สะท้อนอัตลักษณ์สังคม ความผูกพันในครอบครัว ความสำคัญของวัฒนธรรมรับประทานอาหารที่สืบทอดกันมานาน
* 13 ธันวาคม – การประกวดเพลงจูเนียร์ยูโรวิชันปี 2025
* 14 ธันวาคม – เกิดเหตุกราดยิงและโจมตีโดยผู้ก่อการร้ายสองคน ณ หาดบอนดิ ประเทศออสเตรเลีย ระหว่างการเฉลิมฉลองเริ่มต้นเทศกาลฮานุกกะห์ของชาวยิว มีผู้เสียชีวิตอย่างน้อย 12 คนและอีก 29 คนได้รับบาดเจ็บ
* 25 ธันวาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทรงเปิดสะพานมิตรภาพไทย–ลาว 5 (บึงกาฬ–บอลิคำไซ) ร่วมกับ ทองลุน สีสุลิด ประธานาธิบดีลาว
* 26 ธันวาคม – เกิดอุบัติเหตุรถยนต์ชนกัน 67 คัน บนทางด่วนคังเอ็ตสึ เมืองมินากามิ จังหวัดกุมมะ ประเทศญี่ปุ่น มีผู้เสียชีวิต 2 ราย และอีก 26 คนได้บาดเจ็บ

## วันเกิด
*7 กุมภาพันธ์ - เจ้าหญิงอีเนส ดัชเชสแห่งเวสเตร์บอตเติน

## วันถึงแก่กรรม

### มกราคม
* 2 มกราคม – อักเนส เคเลติ นักยิมนาสติกชาวฮังการี–อิสราเอลและผู้รอดชีวิตจากการฆ่าล้างเผ่าพันธุ์ (เกิด 9 มกราคม พ.ศ. 2464)
* 3 มกราคม – มาจดา ราอัด ผู้อ้างสิทธิ์สมเด็จพระราชินีแห่งอิรัก (ประสูติ 5 กันยายน พ.ศ. 2485)
* 16 มกราคม – เดวิด ลินช์ ผู้กำกับภาพยนตร์ (เกิด 20 มกราคม พ.ศ. 2489)
* 17 มกราคม – เดนิส ลอว์ อดีตนักนักฟุตบอล (เกิด 24 กุมภาพันธ์ พ.ศ. 2483)

### กุมภาพันธ์
* 2 กุมภาพันธ์ – ต้าเอส นักแสดง (เกิด 6 ตุลาคม พ.ศ. 2519)
* 8 กุมภาพันธ์ – คมกฤช อุ่ยเต็กเค่ง นักวิชาการ (เกิด 14 กันยายน พ.ศ. 2524)
* 16 กุมภาพันธ์ – คิม แซ-รน นักแสดง (เกิด 31 กรกฎาคม พ.ศ. 2543)
* 23 กุมภาพันธ์ – ธานินทร์ กรัยวิเชียร อดีตประธานองคมนตรี และ อดีตนายกรัฐมนตรีไทยคนที่ 14 (เกิด 5 เมษายน พ.ศ. 2470)
* 26 กุมภาพันธ์ –
** มิเชลล์ แทคเทิลเบิร์ก นักแสดง (เกิด 11 ตุลาคม พ.ศ. 2528)
** จีน แฮกแมน นักแสดง (เกิด 30 มกราคม พ.ศ. 2473)

### มีนาคม
* 1 มีนาคม – นุกซาร์ บรากาตีออน-กรูซินสกี พระประมุขแห่งราชวงศ์จอร์เจีย (ประสูติ 25 สิงหาคม ค.ศ. 1950)

### เมษายน
* 21 เมษายน – สมเด็จพระสันตะปาปาฟรานซิส ประมุขแห่งคริสตจักรโรมันคาทอลิก (ประสูติ ค.ศ. 1936)

### มิถุนายน

### กรกฎาคม
* 2 กรกฎาคม – จูเลียน แม็กมาน นักแสดงชาวออสเตรเลีย-อเมริกัน (เกิด 27 กรกฎาคม พ.ศ. 2511)
* 3 กรกฎาคม – ดีโยกู ฌอตา นักฟุตบอลชาวโปรตุเกส (เกิด 4 ธันวาคม พ.ศ. 2539)
* 19 กรกฎาคม – เจ้าชายอัลวะลีด บิน คอลิด อาล ซะอูด สมาชิกราชวงศ์ซะอูด (ประสูติ 18 เมษายน พ.ศ. 2532)
* 22 กรกฎาคม –
** ออซซี ออสบอร์น นักร้อง-นักแต่งเพลงชาวอังกฤษ (เกิด 3 ธันวาคม พ.ศ. 2491)
** ชัก แมนจิโอนี นักดนตรีแจ๊สชาวอเมริกัน (เกิด 29 พฤศจิกายน พ.ศ. 2483)
* 24 กรกฎาคม – ฮัลก์ โฮแกน นักมวยปล้ำอาชีพชาวอเมริกัน (เกิด 11 สิงหาคม พ.ศ. 2496)

### สิงหาคม
* 17 สิงหาคม – เทเรนซ์ สแตมพ์ นักแสดง (เกิด 22 กรกฎาคม พ.ศ. 2481)
### กันยายน
* 4 กันยายน -- แคทริน ดัชเชสแห่งเคนต์ (ประสูติ 22 กุมภาพันธ์ พ.ศ. 2476)
* 10 กันยายน- ชาร์ลี เคิร์ก (เกิด 14 ตุลาคม 2536)
### ตุลาคม
* 24 ตุลาคม - สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (พระราชสมภพ 12 สิงหาคม พ.ศ. 2475)

### พฤศจิกายน
* 3 พฤศจิกายน – 
** ดิก ชีนีย์ นักการเมืองชาวอเมริกัน (เกิด 30 มกราคม พ.ศ. 2484)
** คิม ย็อง-นัม นักการเมืองชาวเกาหลีเหนือ (เกิด 4 กุมภาพันธ์ พ.ศ. 2471)
* 6 พฤศจิกายน – เจมส์ ดี. วัตสัน นักอณูชีววิทยาชาวอเมริกัน (เกิด 6 เมษายน พ.ศ. 2471)
* 10 พฤศจิกายน – เฮิร์ซล์ โบดิงเงอร์ อดีตผู้บัญชาการกองทัพอากาศอิสราเอล (เกิด พ.ศ. 2486) 

### ธันวาคม
* 28 ธันวาคม – บรีฌิต บาร์โด นักแสดงและนักร้องชาวฝรั่งเศส (เกิด 28 กันยายน พ.ศ. 2477)

## วันสำคัญทางศาสนาและพิธีกรรม
* 29 มกราคม - วันตรุษจีน
* 12 กุมภาพันธ์ - วันมาฆบูชา
* 13-15 เมษายน - สงกรานต์
* 9 พฤษภาคม - วันพืชมงคล
* 11 พฤษภาคม - วันวิสาขบูชา
* 10 กรกฎาคม - วันอาสาฬหบูชา
* 11 กรกฎาคม - วันเข้าพรรษา
* 7 ตุลาคม - วันออกพรรษา
* 5 พฤศจิกายน - วันลอยกระทง
* 25 ธันวาคม - วันคริสต์มาส

## รางวัลโนเบล
right|100px
* สาขาเคมี –  ซูซูมุ คิตะกาวะ, ริชาร์ด ร็อบสัน และโอมาร์ เอ็ม. ยากี
* สาขาวรรณกรรม –  ลาสโล กราสนาฮอร์ไก
* สาขาสันติภาพ –  มาริอา โกลินา มาชาร์โด
* สาขาฟิสิกส์ –  จอห์น คลาร์ก, มีแชล เอช. เดอวอแร และจอห์น เอ็ม. มาร์ตินิส
* สาขาสรีรวิทยาหรือการแพทย์ – แมรี อี. บรันโคว, เฟร็ด แรมส์เดล และชิมง ซากากูจิ
* สาขาเศรษฐศาสตร์ – โจเอล โมเคียร์, ฟีลิป อากีอง และปีเตอร์ ฮาวิตต์

## อ้างอิง

* หว่า แซ่อึ้ง, เลี๊ยกไฮ้ แซ่โอ้ว, ปฏิทิน 100 ปี เทียบ 3 ภาษา, (ไม่ทราบปีที่พิมพ์).

## ดูเพิ่ม
* ประเทศไทยใน พ.ศ. 2568